1999/43/EY: Komission päätös, tehty 22 päivänä joulukuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä CGA 279 202:n (trifloksystrobiini), klefoksydiimin (BAS 625H), etoksatsolin ja rautafosfaatin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 4355) (ETA:n kannalta merkityksellinen teksti)



Virallinen lehti nro L 014 , 19/01/1999 s. 0030 - 0031



KOMISSION PÄÄTÖS, tehty 22 päivänä joulukuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä CGA 279 202:n (trifloksystrobiini), klefoksydiimin (BAS 625H), etoksatsolin ja rautafosfaatin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 4355) (ETA:n kannalta merkityksellinen teksti) (1999/43/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) sellaisena kuin se on viimeksi muutettuna komission direktiivillä 98/47/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY, jäljempänä "direktiivi", säädetään yhteisössä sallittujen, kasvinsuojeluaineisiin sisällytettävien tehoaineiden luettelon laatimisesta, hakijat ovat toimittaneet neljää tehoainetta koskevat asiakirjat jäsenvaltioiden viranomaisille tehoaineiden sisällyttämiseksi direktiivin liitteeseen I, Novaritis Crop Protection UK Ltd. toimitti tehoainetta CGA 279 202 (trifloksystrobiini) koskevan asiakirjan Yhdistyneen kuningaskunnan viranomaisille 28 päivänä tammikuuta 1998, BASF AG toimitti tehoainetta klefoksydiimi (BAS 625H) koskevan asiakirjan Espanjan viranomaisille 2 päivänä huhtikuuta 1998, Sumitomo Chemical Agro Europe SA toimitti tehoainetta etoksatsoli koskevan asiakirjan Ranskan viranomaisille 21 päivänä huhtikuuta 1998, W. Neudorff GmbH KG toimitti tehoainetta rautafosfaatti koskevan asiakirjan Saksan viranomaisille 27 päivänä elokuuta 1998, kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tarkastelusta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset; tämän jälkeen hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, tehoaineita CGA 279 202 (trifloksystrobiini), klefoksydiimi (BAS 625H), etoksatsoli ja rautafosfaatti koskevat asiakirjat toimitettiin pysyvälle kasvinsuojelukomitealle 15 päivänä lokakuuta 1998, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti, tällainen vahvistaminen on tarpeen, jotta asiakirjan yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Yhdistynyt kuningaskunta jatkaa tehoainetta CGA 279 202 (trifloksystrobiini) koskevien asiakirjojen yksityiskohtaista tutkimista, Espanja jatkaa tehoainetta klefoksydiimi (BAS 625H) koskevien asiakirjojen yksityiskohtaista tutkimista, Ranska jatkaa tehoainetta etoksatsoli koskevien asiakirjojen yksityiskohtaista tutkimista ja Saksa jatkaa tehoainetta rautafosfaatti koskevien asiakirjojen yksityiskohtaista tutkimista, Yhdistynyt kuningaskunta, Espanja, Ranska ja Saksa antavat komissiolle mahdollisimman pian ja viimeistään yhden vuoden kuluttua kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavat asiakirjat täyttävät periaatteessa direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädetyt tietovaatimukset, kun otetaan huomioon ehdotetut käyttöedellytykset: 1) Novartis Crop Protection UK Ltd.:n komissiolle ja jäsenvaltioille toimittama, CGA 279 202:n (trifloksystrobiini) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 15 päivänä lokakuuta 1998. 2) BASF AG:n komissiolle ja jäsenvaltioille toimittama, klefoksydiimin (BAS 625H) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin kasvinsuojelukomitean käsiteltäväksi 15 päivänä lokakuuta 1998. 3) Sumitomo Chemical Agro Europe SA:n komissiolle ja jäsenvaltioille toimittama, etoksatsolin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 15 päivänä lokakuuta 1998. 4) W. Neudorff GmbH KG:n komissiolle ja jäsenvaltioille toimittama, rautafosfaatin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 15 päivänä lokakuuta 1998. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 1998. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 191, 7.7.1998, s. 50